สวัสดีค่ะ ตอนนี้ประจำเดือนไม่มาหลายเดือนแล้ว แต่จะมีเป็นลิ่มๆเลือดออกนิดเดียว เป็นเพราะอะไรเหรอคะ ก่อนหน้านี้ตอนเด็กๆก็เคยไม่มีแบบนี้เป็นปีเลยค่ะ บอกว่าฮอร์โมนเพศชายเยอะกว่าปกติ ไม่เคยมีแฟนและมีเพศสัมพันธ์ใดใดค่ะ แบบนี้อันตรายมั้ยคะ
สวัสดีค่ะ ประจำเดือนมาไม่สม่ำเสมอและมีเลือดออกผิดปกติจากช่องคลอด อาจเกิดจาก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-ถุงน้ำหลายใบในรังไข่-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูกในกรณีนี้ที่ไม่เคยมีเพศสัมพันธ์ ก็อาจจะนึกถึงเรื่องการสร้างฮอร์โมนจากรังไข่ที่ผิดปกติหรือกลุ่มเนื้องอกแนะนำไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อนในช่วงที่มีเลือดออก ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์